تاڤگەماڵ

تاڤگەماڵ (بە ئینگلیزی: Fallingwater)، خانوویەکە لەلایەن نژیاروانی ناسراوی ئەمریکایی، فرانک لۆید ڕایت، ساڵی ١٩٣٥ لە باشووریی ڕۆژاوای پێنسیلڤانیای ئەمریکا و ٦٩ کیلۆمەتری باشووریی ڕۆژھەڵاتی پیتسبۆرگ دیزان کراوە و یەکێک لە کارە ھەرە باشەکانی سەدەی بیستەم دێتە ئەژمار. ئەم ماڵە بەشێوەی «ئۆرگانیک» دروست کراوە و لەگەڵ سروشت دەگونجێت. تاڤگەماڵ شاھکارێکی شاعیرانەیە کە بۆ خێزانێکی دەوڵەمەند، لیلیان کافمەن و ھاوسەرەکەی ئێدگار جێی. کافمەن بۆ پشووی کۆتایی حەفتە دروست کرا، ھەر بۆیە «خانووی کافمەن»یشی پێ دەوترێت. دوای تەواوکردنی تاڤگەماڵ، کۆواری تایم، وەکوو جوانترین کار ناوی لێبرد، ھەروەھا کۆواری سمیتسۆنیان، لە پێرستی ٢٨ شوێن کە پێویستە پێش مردن سەردانیان بکرێت، داینا . تایبەتمەندییەکان لەگەڵ سروشت گونجاوە و بە کەمترین دەستتێوەردان لە سروشتی دەور و بەریدا، دروست کراوە. ھارمۆنیی ڕەنگی خانووەکە لەگەڵ سەوزیی دارستان. تێکەڵبوونی بینای خانووەکە لەگەڵ سروشت، بەشێوەیەک کە ھەر کامیان تەواوکەری ئەوەی ترن. بەکارھێنانی ماددە سروشتییەکان وەکوو، بەردەکان و گیا، لە ناوەوە و لە دەرەوەی خانووەکە. بەکارھێنانی دیوارە شووشەیییەکان، ھەتا جوانیی سروشت، لە ژوورەوەی خانووەکەوە بەباشی ببینرێت. بە دروستکردنی تراسەکان لە درێژایی کەفی دیوەکاندا، جەخت لەسەر ئاسۆییبوونی بیناکە کراوە. پێشانگا پەراوێزەکان سەرچاوەکان بەشداربووانی ویکیپیدیا، «Fallingwater»، ویکیپیدیای ئینگلیزی. سەردان لە ١٢ی ئازاری ٢٠١٩. معماری معاصر، دکتر خوشنویس دەروازەی نژیاروانی دەروازەی ویلایەتە یەکگرتووەکانی ئەمریکا